SET เปิดบ่ายพลิกลบ 10 จุด หลัง กทม.สั่งปิดร้านค้าเที่ยงคืน-ตี 5
SET เปิดบ่ายพลิกลบ 10 จุด หลัง กทม.สั่งปิดร้านค้าเที่ยงคืนถึงตี 5-หุ้นตปท.ร่วงหนัก
SET เปิดบ่ายพลิกลบ 10 จุด หลัง กทม.สั่งปิดร้านค้าเที่ยงคืน-ตี 5
1 เม.ย. 2563

ผู้สื่อข่าวรายงานว่า ดัชนีตลาดหุ้นไทยล่าสุด ณ เวลา 14.33 น. อยู่ที่ระดับ 1,112.34 จุด ปรับตัวลดลง 13.52 จุด หรือ 1.20% ด้วยมูลค่าการซื้อขาย 3.40 หมื่นล้านบาท
ทั้งนี้ดัชนีตลาดหุ้นไทยภาคบ่ายปรับตัวลดลงจากภาคเช้าปิดตลาดบวก 4 จุด หลังจาก พล.ต.อ.อัศวิน ขวัญเมือง ผู้ว่าราชการกรุงเทพมหานคร (กทม.) กล่าวถึงผลการประชุมคณะกรรมการโรคติดต่อกรุงเทพมหานคร ครั้งที่ 7/2563 ว่า ที่ประชุมมีมติจะออกประกาศ กทม.เพิ่มเติมภายในเย็นวันนี้ (1 เม.ย.63)​
โดยจะให้ร้านค้าทุกประเภท รวมถึงรถเข็น รถขายอาหารข้างทาง ปิดการให้บริการตั้งแต่เวลา 24.00-05.00 น. เพื่อคุมเข้มสถานการณ์โควิด-19 โดยให้มีผลตั้งแต่คืนนี้ และได้ประสานเจ้าหน้าที่ตำรวจนครบาลตั้งด่านตรวจทั่ว กทม. เป็นที่เรียบร้อย
อย่างไรก็ตาม พล.ต.อ.อัศวิน ยืนยันว่ายังไม่มีแผนจะประกาศเคอร์ฟิวในพื้นที่ กทม.แต่อย่างใด
ด้าน ตลาดหุ้นยุโรปเปิดตลาดวันนี้ร่วงลง เนื่องจากความกังวลเกี่ยวกับการแพร่ระบาดของไวรัสโคโรนาสายพันธุ์ใหม่ (โควิด-19) ทั่วโลกโดยเฉพาะในสหรัฐ
โดย ดัชนี European Stoxx 600 ร่วง 2.7% ดัชนี CAC-40 ตลาดหุ้นฝรั่งเศสเปิดวันนี้ที่ 4,259.94 จุด ลดลง 136.18 จุด, -3.10% ดัชนี DAX ตลาดหุ้นเยอรมันเปิดวันนี้ที่ 9,610.67 จุด ลดลง 325.17 จุด, -3.27%
 
 
 
 